title: Решение на Съвета от 9 юни 1986 година относно присъединяването на Общността към Mеждународната конвенция за опазване на рибата тон в Атлантическия океан, изменена с протокола, приложен към заключителния акт от конференцията на пълномощните представители на държавите страни по Конвенцията, подписан в Париж на 10 юли 1984 година

text:
               9.6.1986

               BG

               L 162/34

      МЕЖДУНАРОДНА КОНВЕНЦИЯ ЗА ОПАЗВАНЕ НА РИБАТА ТОН В АТЛАНТИЧЕСКИЯ ОКЕАН

   ПРЕАМБЮЛ

   Правителствата, чиито упълномощени представители участват в този процес, като отчитат своя взаимен интерес към популациите на риба тон и подобните на риба тон видове, които се срещат в Атлантическия океан, и в желанието си да си сътрудничат за опазването на популациите от тези видове риба на нива, които ще позволят осъществяването на максимално устойчив улов за хранителни и други цели, взеха решение да приемат Конвенция за опазването на ресурсите от риба тон и подобните на риба тон видове риба в Атлантическия океан, като за тази цел се споразумяха както следва:
   Член I
   Зоната, за която се прилага настоящата конвенция, наричана по-нататък „зоната на действие на Конвенцията“, са водите на Атлантическия океан, включително прилежащите морета.
   Член II
   Договореностите, постигнати в настоящата конвенция, не се считат за засягащи правата, претенциите или възгледите на която и да е от страните по нея по отношение на границите на техните териториални води или обхвата на юрисдикцията над риболовните зони, определени по силата на международното право.
   Член III
   1.   Страните по споразумението се договарят да бъде създадена и продължавана дейността на комисия с наименование Международна комисия за опазване на рибата тон в Атлантическия океан, наричана по-нататък „Комисията“, която да работи за осъществяване целите на настоящата конвенция.
   2.   Всяка от договарящите се страни е представена в комисията с не повече от трима делегати. Работата на тези делегати може да бъде подпомагана от експерти и съветници.
   3.   Освен в случаите, в които в настоящата конвенция изрично е предвидено друго, решенията на комисията се взимат с мнозинство от договарящите се страни, като всяка от страните има право на един глас. Две трети от договарящите се страни образуват кворум.
   4.   Комисията провежда редовни заседания веднъж на всеки две години. По искане на мнозинството от договарящите се страни или по решение на съвета, създаден съгласно член V, по всяко време може да бъде свикано специално заседание.
   5.   На първото си заседание, а след това и на всяко редовно свое заседание, комисията избира измежду членовете си председател, първи заместник-председател и втори заместник-председател, които не могат да бъдат преизбирани за повече от един мандат.
   6.   Заседанията на комисията и нейните допълнителни органи са открити, освен ако комисията е взела друго решение.
   7.   Официалните езици на комисията са английският, френският и испанският.
   8.   Комисията е упълномощена да приема необходимите за осъществяването на нейните функции процедурни правила и финансови разпоредби.
   9.   На всеки две години комисията представя на договарящите се страни доклад за своята работа и за констатациите си, като при отправено искане също информира всяка договаряща се страна по въпроси, които касаят целите на настоящата Конвенция.
   Член IV
   1.   За да изпълни целите на настоящата Конвенция, комисията отговаря за проучванията на популациите от риба тон и подобните на нея видове (видовете Scombriformes, с изключение на семействата Trichiuridae и Gempylidae, както и на вида Scomber), както и всички останали видове риба, които се включват в улова на риба тон в зоната на действие на Конвенцията, които не са обект на изследване от друга международна риболовна организация. Тези проучвания включват изследвания за изобилието, биометрията и екологията на тези видове риба; океанографията на средата, която обитават; както и въздействието на естествените човешки фактори върху тяхното изобилие. В изпълнение на тези свои отговорности комисията ползва, доколкото това е практически възможно, техническите и научни услуги, както и информацията, предоставяни от официалните агенции на договарящите се страни и техните политически подразделения, като може, когато това е желателно, да ползва наличните услуги и информация, предоставяни от всяка обществена или частна институция, организация или лице, като в рамките на своя бюджет може да провежда независими изследвания в допълнение към изследователската работа, осъществявана от правителства, национални институции или други международни организации.
   2.   Изпълнението на разпоредбите, предвидени по параграф 1 от настоящия член включва:

               а)

               събирането и анализирането на статистическа информация, свързана с текущото състояние и тенденциите при ресурсите от риба тон в зоната на действие на Конвенцията;

               б)

               проучване и оценка на информация относно мерките и методите за гарантиране запазването на риболовните ресурси от риба тон и подобните на нея видове в зоната на действие на Конвенцията на равнища, които да позволят осъществяването на максимално устойчив улов и да гарантират ефективна експлоатация на тези видове риба по начин, който да бъде съобразен с този улов;

               в)

               даване на препоръки на договарящите се страни за провеждането на проучвания и изследвания;

               г)

               публикуване и разпространяване по друг начин на доклади от констатации, както и на статистическа, биологична и друга научна информация във връзка с риболовните запаси от риба тон в зоната на действие на Конвенцията.

         Член V
   1.   В рамките на комисията се създава съвет, който включва председателя и заместник-председателя на комисията, както и представители на не по-малко от четири и не повече от осем договарящи се страни. Представените в съвета договарящи се страни се избират на всяко редовно заседание на комисията. Въпреки това, ако в даден период броят на договарящите се страни надхвърли 40, комисията може да избере допълнително още две договарящи се страни, които да имат свои представители в съвета. Договарящите се страни, граждани на които са председателят и заместник-председателят, не се избират за членове на съвета. В избора си за членове на съвета комисията се съобразява с географските интереси, интересите, свързани с риболова и с преработката на риба тон на отделните договарящи се страни, както и с равните права на договарящите се страни, които трябва да бъдат представени в Съвета.
   2.   Съветът осъществява функциите, които са му възложени от Конвенцията или са определени от комисията, и заседава най-малко веднъж в периода между две последователни редовни заседания на комисията. В периодите между заседанията на комисията съветът взема необходимите решения във връзка със задълженията на персонала и издава необходимите указания към изпълнителния секретар. Решенията на съвета се вземат съобразно правилата, определени от комисията.
   Член VI
   В изпълнение на целите на настоящата конвенция комисията може да създава работни групи, разпределени на базата на отделните биологични видове, групи биологични видове, или географски зони. В този случай всяка работна група:

               а)

               отговаря за наблюденията на биологичния вид, групата биологични видове или географската зона, за които е компетентна, както и за събирането и на друга информация свързана с тях;

               б)

               може да предлага на комисията, въз основа на извършените научни изследвания, препоръки за съвместни действия от страна на договарящите се страни;

               в)

               може да дава препоръки на комисията за извършването на проучвания и изследвания, необходими за набавянето на информация за биологичния вид, групата биологични видове или географската зона, за които отговаря, както и за координацията на изследователските програми, осъществявани от договарящите се страни.

         Член VII
   Комисията назначава изпълнителен секретар, който обслужва комисията. В зависимост от определените от комисията правила и процедури, изпълнителният секретар е упълномощен да избира и администрира работата на персонала, който подпомага работата на комисията. Той осъществява inter alia следните функции, които могат да му бъдат възложени от комисията:

               а)

               координира изследователските програми, осъществявани от договарящите се страни;

               б)

               подготвя проектите за бюджета, които се разглеждат от комисията;

               в)

               разрешава разходването на средства съобразно предвидения бюджета на комисията;

               г)

               води финансовите отчети за средствата на комисията;

               д)

               осъществява сътрудничество с организациите, предвидени в член XI от настоящата конвенция;

               е)

               подготвя събирането и анализирането на данните, необходими за постигане на целите на настоящата конвенция, по-специално данните, свързани с текущия и максимално устойчив улов на запасите от риба тон;

               ж)

               подготвя за одобрение от комисията научни, административни и други доклади за работата на комисията и на нейните допълнителни органи.

         Член VIII

               1.

                           а)

                           Въз основа на научни доказателства, комисията може да дава препоръки за запазване на популациите от риба тон и подобните на тях видове риба, които могат да бъдат ловени в зоната на действие на Конвенцията, на равнища, които ще позволят осъществяването на максимално устойчив улов. Тези препоръки се прилагат от договарящите се страни съобразно условията, определени в параграфи 2 и 3 от настоящия член.

                           б)

                           Упоменатите по-горе препоръки се отправят:

                                       i)

                                       по инициатива на комисията, когато няма създадена съответна подкомисия, или с одобрението на най-малко две трети от всички договарящи се страни — когато е създадена съответна работна група;

                                       ii)

                                       по предложение на съответната подкомисия, когато има създадена такава;

                                       iii)

                                       по предложение на съответните комисии, когато въпросната препоръка се отнася за повече от една географска зона, биологичен вид или група видове.

         2.   Всяка препоръка, направена съгласно параграф 1 от настоящия член, влиза в сила за всички договарящи се страни шест месеца след датата на нотификацията на комисията до всички договарящи се страни, освен в случаите, предвидени по параграф 3 от настоящия член.

               3.

                           а)

                           Когато някоя от договарящите се страни — за случаите на направена препоръка по силата на параграф 1, буква б), i) по-горе, или някоя от страните членове на съответната подкомисия — за случаите на направена препоръка по параграф 1, буква б), ii) или iii) по-горе, внесе пред комисията възражение срещу тази препоръка в рамките на шестмесечния период, предвиден по параграф 2 по-горе, влизането в сила на препоръката се отлага за още 60 дни.

                           б)

                           След това всяка друга договаряща се страна може да подаде възражение преди изтичането на допълнителния 60-дневен срок или в рамките на 45 дни след датата на нотификацията за възражение от друга договаряща се страна, внесено в рамките на този допълнителен 60-дневен срок, в зависимост от това, коя от двете дати е по-късната.

                           в)

                           Препоръката влиза в сила в края на удължения срок или срокове за подаване на възражения, с изключение на онези договарящи се страни, които са подали възражения.

                           г)

                           Когато възраженията, отправени срещу дадена препоръка, са подадени само от една или от по-малко от една четвърт от всички договарящи се страни, съобразно букви а) и б) по-горе, комисията незабавно нотифицира договарящите се страни или страните, които са подали възражения, че тези възражения се считат за недействителни.

                           д)

                           В случая, посочен в буква г) по-горе, съответната страна или договарящи се страни разполагат с допълнителен 60-дневен срок от датата на цитираната нотификация, в който могат да потвърдят своите възражения. След изтичането на този срок препоръката започва да действа, с изключение по отношение на договарящите се страни, които са подали възражение и са го потвърдили в рамките на предвидения допълнителен срок.

                           е)

                           Когато възраженията, направени срещу дадена препоръка, са от повече от една четвърт, но по-малко от мнозинството от всички договарящи се страни, съобразно букви а) и б) по-горе, препоръката започва да действа за договарящите се страни, които не са подали възражение срещу нея.

                           ж)

                           Когато възраженията, направени срещу дадена препоръка, са подадени от по-голяма част от всички договарящи се страни, препоръката не започва да действа.

         4.   Всяка договаряща се страна, която е подала възражение срещу дадена препоръка, може по всяко време да го оттегли, като в този случай, когато съответната препоръка е започнала да действа, тя незабавно започва да действа и по отношение на тази договаряща се страна, а когато все още не е започнала да действа – когато може да влезе в сила съгласно условията, предвидени в настоящия член.
   5.   Комисията нотифицира всяка договаряща се страна незабавно след получаване на възражение или на искане за оттегляне на възражение, както и при влизане в действие на дадена препоръка.
   Член IX
   1.   Страните по споразумението се договарят да предприемат всички необходими действия за гарантиране изпълнението на настоящата конвенция. Всяка договаряща се страна представя пред комисията на всеки две години или по друго време, определено от комисията, отчет за предприетите за тази цел действия от тази страна.
   2.   Страните по споразумението се договарят:

               а)

               да предоставят по искане на комисията всяка налична статистическа, биологична и друга научна информация, която е необходима на комисията за целите на настоящата конвенция;

               б)

               когато официалните им агенции не са в състояние да набавят и предоставят подобна информация, да позволят на комисията да я набави на доброволна основа директно от дружества и отделни рибари, чрез договарящите се страни.

         3.   Страните по споразумението се ангажират да си сътрудничат с цел приемането на подходящи ефективни мерки за гарантиране спазването на разпоредбите, предвидени в настоящата конвенция и по-специално да създадат система за международно прилагане, която да се прилага за зоната на действие на конвенцията, с изключение на териториалните морета и останалите води, ако се предвиждат такива, в които дадена държава има право по силата на международното право да упражнява своята юрисдикция над риболовните региони.
   Член X
   1.   Комисията приема бюджет за общите разходи на комисията за двугодишния период, следващ всяко редовно заседание.
   2.   Всяка договаряща се страна внася като годишна вноска в бюджета на комисията следните суми:

               а)

               1 000 USD (хиляда щатски долара) за членство в комисията;

               б)

               1 000 USD (хиляда щатски долара) за членство в подкомисия;

               в)

               когато предлаганият бюджет за общите разходи през даден двугодишен период надхвърля общата сума на вноските на договарящите се страни, определени в букви а) и б) от настоящия параграф, една трета от стойността на тези разходи се поема от договарящите се страни пропорционално на размера на техните вноски по букви а) и б) по-горе. За останалите две трети комисията определя на основата на последната актуална информация, с която разполага:

                           i)

                           общото тегло на улова на риба тон в Атлантическия океан и други подобни на нея видове в закръглени стойности и нетното тегло на консервираните продукти с този вид риба за всяка от договарящите се страни;

                           ii)

                           общо стойностите по подточка i) за всички договарящи се страни.

                     Всяка договаряща се страна внася своя дял от останалите две трети в същото съотношение, което е посочено в подточка i), спрямо общата стойност по подточка ii). Частта от бюджета, посочена в настоящата алинея, се определя със съгласието на всички присъстващи договарящи се страни, които гласуват.

         3.   Съветът разглежда втората половина на двугодишния бюджет на своето редовно заседание, което се провежда между две заседания на комисията, и въз основа на текущата и очакваната ситуация може да разреши преразпределение на сумите в бюджета на комисията за втората година в рамките на общия бюджет, одобрен от комисията.
   4.   Изпълнителния секретар на комисията нотифицира всяка договаряща се страна за годишната сума на нейната вноска. Вноските се внасят на 1 януари в годината, за която е определена вноската. Вноски, които не са изплатени преди 1 януари на следващата година, се считат за неплатени и просрочени.
   5.   Вноските в двугодишния бюджет се изплащат във валута според преценката на комисията.
   6.   На своето първо заседание комисията одобрява бюджет за останалата част от първата година, през която тя функционира, и бюджета за следващия двугодишен период. Тя незабавно изпраща на договарящите се страни копия от тези бюджети, заедно със съобщения за съответно изчислените вноски за първата година.
   7.   След това, в срок от най-малко 60 дни преди редовното заседание на комисията, което предхожда двугодишния бюджетен период, изпълнителният секретар представя на всяка договаряща се страна проект на двугодишен бюджет с разпределение на предлагания размер на техните вноски.
   8.   Комисията може временно да преустанови правото на глас на всяка договаряща се страна, чиито неизплатени вноски се равняват или надхвърлят дължимата от нея сума за двете предходни години.
   9.   Комисията създава фонд за работен капитал, който финансира работата на комисията преди получаването на всички годишни вноски и служи и за други цели по преценка на комисията. Комисията определя размера на фонда, изчислява необходимите за създаването му авансови вноски и приема правила за разходването на фонда.
   10.   Комисията осигурява годишен независим финансов одит на счетоводната документация на комисията. Докладите от тези одити се разглеждат и одобряват от комисията или от съвета — в годините, когато не се провежда редовно заседание на комисията.
   11.   За изпълнението на своята работа комисията може да получава и друго финансиране освен предвиденото в параграф 2 от настоящия член.
   Член XI
   1.   Договарящите се страни се споразумяват да поддържат работни взаимоотношения между комисията и Организацията по прехрана и земеделие на Организацията на обединените нации. За тази цел комисията провежда преговори с Организацията по прехрана и земеделие на Организацията на обединените нации с цел сключването на споразумение по силата на член XIII от акта за създаване на организацията. Това споразумение следва да предвижда inter alia договореност генералният директор на Организацията по прехрана и земеделие на Организацията на обединените нации да определи представител на организацията, който да участва във всички заседания на комисията и нейните спомагателни органи, но без право на глас.
   2.   Договарящите се страни се споразумяват да се създадат условия за сътрудничество между комисията и други международни риболовни комисии и научни организации, които биха могли да допринесат за работата на комисията. Комисията има право да участва в споразумения с други подобни комисии и организации.
   3.   Комисията може да покани всяка съответна международна организация или правителство, което е член на Организацията на обединените нации, както и специализирана агенция на Организацията на обединените нации, които не членуват в комисията, да изпратят свои наблюдатели на заседанията на комисията и спомагателните ѝ органи.
   Член XII
   1.   Настоящата конвенция остава в сила за срок от 10 и повече години, докато договарящи се страни вземат решение с мнозинство да прекратят действието ѝ.
   2.   След изтичане на 10-годишния срок след датата на влизане в сила на настоящата конвенция, всяка договаряща се страна може да се оттегли от нея на 31 декември на която и да е година, включително по време на десетата година, като за целта уведоми писмено за оттеглянето си генералния директор на Организацията по прехрана и земеделие на Организацията на обединените нации на или преди 31 декември на предходната година.
   3.   След този срок всяка друга договаряща се страна може да се оттегли от Конвенцията, считано от 31 декември на същата година, като за целта уведоми писмено за оттеглянето си генералния директор на Организацията по прехрана и земеделие на Обединените нации не по-късно от един месец след получаване от генералния директор на Организацията по прехрана и земеделие на Организацията на обединените нации на информация за оттеглянето на други страни, но не по-късно от 1 април на същата година.
   Член XIII
   1.   Всяка договаряща се страна или комисията могат да предлагат изменения към настоящата конвенция. Генералният директор на Организацията по прехрана и земеделие на Организацията на обединените нации изпраща заверено копие от текста на всяко предложено изменение на всички договарящи се страни. Измененията, които не са свързани с поемането на нови задължения, влизат в сила за всички договарящи се страни на 30-ия ден след одобрението им от три четвърти от договарящите се страни. Измененията, които са свързани с поемането на нови задължения, влизат в сила за всяка договаряща се страна, която е приела измененията, на 90-ия ден след приемането им от три четвърти от договарящите се страни и след това — за всяка останала отделна договаряща се страна — след като тя самата ги е приела. Всяко изменение, което е било определено от една или повече от договарящите се страни като поставящо нови задължения, се счита за изменение, което е свързано с поемането на нови задължения и влиза в сила по съответния ред. Всяко правителство, което стане страна по настоящата конвенция, след като дадено изменение по нея е представено за одобрение съгласно разпоредбите на настоящия член, е задължено да прилага конвенцията заедно с внесените изменения в нея, когато те влязат в сила.
   2.   Предлаганите изменения се депозират пред генералния директор на Организацията по прехрана и земеделие на Организацията на обединените нации. Нотификациите за приемане на измененията се депозират пред генералния директор на Организацията по прехрана и земеделие на Организацията на обединените нации.
   Член XIV
   1.   Настоящата конвенция е открита за подписване от всяко правителство на държава, която е членка на Организацията на обединените нации, както и на някоя от специализираните агенции на Обединените нации. Всяко правителство, което не подпише настоящата конвенция, може да се присъедини към нея по всяко време.
   2.   Настоящата конвенция подлежи на ратифициране или одобрение от страните, които са я подписали съобразно изискванията на техните конституции. Инструментите за ратифициране, одобрение или присъединяване към конвенцията се депозират пред генералния директор на Организацията по прехрана и земеделие на Организацията на обединените нации.
   3.   Настоящата конвенция влиза в сила след депозиране на инструменти за ратифициране, одобрение или присъединяването към конвенцията от седем правителства, като по отношение на всяко друго правителство, което по-късно депозира инструмент за ратифициране, одобрение или присъединяване към конвенцията, конвенцията влиза в сила от датата на депозирането на тези документи.
   Член XV
   Генералният директор на Организация по прехрана и земеделие на Организацията на обединените нации информира всички правителства, посочени в параграф 1 от член XIV за депозирането на всички инструменти за ратифициране, одобрение или присъединяване, за влизането в сила на настоящата конвенция, за евентуални предложения за изменения, нотификации за одобрение на изменения, влизането в сила на приети изменения и съобщения за оттегляне от Конвенцията.
   Член XVI
   Оригиналът на настоящата конвенция се депозира пред генералния директор на Организация по прехрана и земеделие на Организацията на обединените нации, който изпраща заверени нейни копия на правителствата, предвидени в параграф 1 от член XIV.

      В доказателство за което долуподписаните представители, надлежно упълномощени за целта от своите правителства, подписаха настоящата конвенция. Съставено в Рио де Жанейро на четиринадесети май хиляда деветстотин шестдесет и шеста година, в едно единствено копие на английски, френски и испански език, като всяка от тези езикови версии се счита за еднакво автентична.

 ---documentbreak---

               04/ 01

               BG

               Официален вестник на Европейския съюз

               194

         31986D0238

               L 162/33

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 9 юни 1986 година
   относно присъединяването на Общността към Mеждународната конвенция за опазване на рибата тон в Атлантическия океан, изменена с протокола, приложен към заключителния акт от конференцията на пълномощните представители на държавите страни по Конвенцията, подписан в Париж на 10 юли 1984 година
   (86/238/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност и по-специално член 43 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че е необходимо международно регулиране на управление и опазването на далеко мигриращите видове в Атлантическия океан и прилежащите към него морета;
   като има предвид, че за тази цел на 14 май 1966 г. бе подписана, а на 21 март 1969 г. влезе в сила Mеждународна конвенция за опазване на рибата тон в Атлантическия океан;
   като има предвид, че на 10 юли 1984 г., в края на конференцията на пълномощните представители, държавите страни по Mеждународната конвенция за опазване на рибата тон в Атлантическия океан подписаха заключителен акт, към който е приложен протоколът за изменение на Конвенцията, което позволява на Общността да се присъедини към нея;
   като има предвид, че протоколът трябва да бъде одобрен, ратифициран или приет от всички държави страни по конвенцията;
   като има предвид, че протоколът влиза в сила на 30-ия ден след депозирането пред генералния директор на Организацията по прехраната и земеделието на Организацията на обединените нации на последния инструмент за одобрение, ратифициране или приемане;
   като има предвид, че Общността трябва да се присъедини към Конвенцията, за да стане страна по нея след влизането в сила на протокола,
   РЕШИ:
   Член 1
   Одобрява се присъединяването на Европейската икономическа общност към Конвенцията за опазване на рибата тон в Атлантическия океан, изменена с протокола, приложен към заключителния акт от конференцията на пълномощните представители на държавите страни по конвенцията, подписан в Париж на 10 юли 1984 г.
   Текстът на Конвенцията, на заключителния акт и на приложения към него протокол са приложени към настоящото решение.
   Член 2
   Председателят на Съвета депозира инструмента за присъединяване пред генералния директор на Организацията по прехраната и земеделието на Организацията на обединените нации в съответствие с член XIV, параграфи 2 и 4 от конвенцията (3).

      Съставено в Люксембург на 9 юни 1986 година.

            За Съвета

            Председател

         G. M. V. van AARDENNE

      (1)  ОВ С 349, 31.12.1985 г., стр. 1.

      (2)  ОВ С 68, 24.3.1986 г., стр. 166.

      (3)  Датата на влизане в сила на конвенцията по отношение на Общността ще бъде публикувана в Официален вестник на Европейските общности от генералния секретариат на Съвета.
    ---documentbreak--- NA ---documentbreak---

               9.6.1986

               BG

               L 162/39

      ЗАКЛЮЧИТЕЛЕН АКТ

   от конференцията на пълномощните представители на държавите — страни по Mеждународната конвенция за опазване на рибата тон в Атлантическия океан
   (Париж, 9 и 10 юли 1984 година)

               1.

               По покана на правителството на Френската република, на 9 и 10 юли 1984 г. в Париж се проведе конференция на пълномощните представители на държавите — страни по Mеждународната конвенция за опазване на рибата тон в Атлантическия океан.

               2.

               На конференцията бяха представени следните държави: Ангола, Бенин, Бразилия, Канада, Куба, Франция, Гана, Кот д'Ивоар, Япония, Република Корея, Мароко, Португалия, Сао Томе и Принсипи, Сенегал, Южна Африка, Испания, Съединените щати, Уругвай, СССР и Венецуела.

               3.

               На конференцията присъстваха и участваха в разискванията Европейската икономическа общност, поканена като наблюдател, и Организацията по прехрана и земеделие на Организацията на обединените нации.

               4.

               Конференцията ползва като основа за обсъждане окончателния доклад от Осмото редовно заседание на Mеждународната комисия за опазване на рибата тон в Атлантическия океан, проведено в Мадрид от 9 до 15 ноември 1983 г.

               5.

               Конференцията одобри приложения протокол, свързан с изменението на членове XIV, XV и XVI от Mеждународната конвенция за опазване на рибата тон в Атлантическия океан.

               6.

               Конференцията също така реши след влизането в сила на цитирания по-горе протокол разпоредбите на член XIV, параграф 4, съдържащи се в него, да се прилагат за Европейската икономическа общност, с уговорката че Европейската икономическа общност ще има правата и задълженията на една страна по споразумението, по-специално по отношение на правото на глас и на вноските за бюджета на Mеждународната комисия за опазване на рибата тон в Атлантическия океан.

               7.

               Конференцията взе предвид обясненията на представителя на Япония относно проблеми от процедурен характер, които не бяха разрешени в хода на срещата. Въпреки това в духа на компромиса представителят на тази страна не възрази срещу постигнатия на конференцията консенсус за осигуряване на по-скорошно присъединяване на Европейската икономическа общност към Mеждународната конвенция за опазване на рибата тон в Атлантическия океан.

               8.

               Конференцията поиска от правителствата на договарящите се страни по Mеждународната конвенция за опазване на рибата тон в Атлантическия океан да преминат към изпълнението на вътрешните процедури, необходими за одобрението, ратификацията или приемането на протокола, с цел да се осигури влизането му в сила възможно най-бързо.

      Съставено в Париж на 10 юли 1984 година.

         SIGNING PARTIES TO THE FINAL ACT OF THE CONFERENCE OF PLENIPOTENTIARIES OF THE STATES PARTIES TO THE INTERNATIONAL CONVENTION FOR THE CONSERVATION OF ATLANTIC TUNASSIGNATAIRES DE L'ACTE FINAL DE LA CONFÉRENCE DES PLÉNIPOTENTIAIRES DES ÉTATS PARTIES À LA CONVENTION INTERNATIONALE POUR LA CONSERVATION DES THONIDÉS DE L'ATLANTIQUESIGNATARIOS DEL ACTA FINAL DE LA CONFERENCIA DE PLENIPOTENCIARIOS DE LOS ESTADOS PARTES EN EL CONVENIO INTERNACIONAL PARA LA CONSERVACIÓN DEL ATÚN DEL ATLÁNTICO
         ANGOLA
         S. Makiadi
         BENIN
         L. Nagnonhou
         BRAZÍLIE
         A. Amado
         KANADA
         M. Hunter
         POBŘEŽÍ SLONOVINY
         K. Douabi
         KUBA
         A. Alonso
         ŠPANĚLSKO
         L. Casanova
         FRANCIE
         D. Renouard
         GHANA
         J. Q. Cleland
         JAPONSKO
         S. Akiyama
         KOREJSKÁ REPUBLIKA
         J. S. Choo
         MAROKO
         A. El Jaï
         PORTUGALSKO
         J. G. Boavida
         SV. TOMÁŠ
         G. Posser Da Costa
         SENEGAL
         B. C. Dioh
         JIHOAFRICKÁ REPUBLIKA
         H. A. Hanekom
         URUGUAY
         U. W. Perez
         USA
         C. J. Blondin
         SSSR
         Y. Vialov
         VENEZUELA
         F. Alvino

 ---documentbreak--- NA ---documentbreak--- NA ---documentbreak---

               9.6.1986

               BG

               L 162/41

      ПРОТОКОЛ

   към Заключителния акт от конференцията на пълномощните представители на държавите страни по Mеждународната конвенция за опазване на рибата тон в Атлантическия океан
   (Париж, 9 и 10 юли 1984 година)

               I.

               Членове XIV, XV и XVI от Mеждународната конвенция за опазване на рибата тон в Атлантическия океан се изменят, както следва:
               Член XIV
               1.   Настоящата конвенция е открита за подписване от правителството на всяка държава, която е член на Организацията на обединените нации, както и на някоя от специализираните агенции на Организацията на обединените нации. Всяко правителство, което не подпише настоящата конвенция, може да се присъедини към нея по всяко време.
               2.   Настоящата конвенция подлежи на ратифициране или одобрение от страните, които са я подписали, съгласно изискванията на техните конституции. Инструментите на ратифицирането, одобрението или присъединяването към конвенцията се депозират пред генералния директор на Организацията по прехрана и земеделие на Организацията на обединените нации.
               3.   Настоящата конвенция влиза в сила след депозиране на инструментите на ратифициране, одобрение или присъединяване към конвенцията от седем правителства, като по отношение на всяко друго правителство, което депозира по-късно инструмент на ратифициране, одобрение или присъединяване към конвенцията, конвенцията влиза в сила от датата на депозирането.
               4.   Настоящата конвенция остава открита за подписване или присъединяване към нея на всички междуправителствени организации за икономическа интеграция, в които влизат държави, които са прехвърлили на тази организация компетенции по въпросите, уредени в настоящата конвенция, включително компетенциите да сключва договори във връзка с тези въпроси.
               5.   При депозиране на инструмента си за официално потвърждение или присъединяване всяка организация, посочена в параграф 4, става страна по Конвенцията и има същите права и задължения по отношение на разпоредбите на Конвенцията, както и останалите страни по нея. Позоваването на понятието „държава“ в член IX, параграф 3 и на понятието „правителство“ в преамбюла и в член XIII, параграф 1 от текста на Конвенцията се тълкува по този начин.
               6.   Когато организация като посочената в параграф 4 стане страна по споразумението по настоящата конвенция, държавите-членки на тази организация и онези, които в бъдеще ще се присъединят към нея, престават да бъдат страни по споразумението по конвенцията; в този смисъл те изпращат писмена нотификация до генералния директор на Организацията по прехрана и земеделие на Организацията на обединените нации.
               Член XV
               Генералният директор на Организацията по прехрана и земеделие на Организацията на обединените нации информира всички правителства, посочени в параграф 1 от член XIV и всички организации, посочени в параграф 4 от същия член, за депозирането на инструменти на ратификация, одобрение или присъединяване, за влизането в сила на настоящата конвенция, за евентуални предложения за изменения, нотификации за одобрение на изменения, влизането в сила на изменения и нотификации за оттегляне от Конвенцията.
               Член XVI
               Оригиналът на настоящата конвенция се депозира пред генералния директор на Организацията по прехрана и земеделие на Организацията на обединените нации, който изпраща заверени копия от нея на правителствата, посочени в параграф 1 от член XIV и на организациите, посочени в параграф 4 от същия член.

               II.

               Оригиналът на настоящия протокол, чиито английска, френска и испанска езикови версии са еднакво автентични, се депозира пред генералния директор на Организацията по прехрана и земеделие на Организацията на обединените нации. Той е открит за подписване в Рим до 10 септември 1984 г. Страните по Mеждународната конвенция за опазване на рибата тон в Атлантическия океан, които не са подписали протокола до тази дата, могат независимо от това да депозират своите инструменти за одобряването му по всяко време. Генералният директор на Организацията по прехрана и земеделие на Организацията на обединените нации изпраща заверени копия от настоящия протокол на всяка от страните по Mеждународната конвенция за опазване на рибата тон в Атлантическия океан.

               III.

               Настоящият протокол влиза в сила след депозирането пред генералния директор на Организацията по прехрана и земеделие на Организацията на обединените нации на инструментите за одобряването, ратифицирането или приемането му от всички страни по споразумението. В тази връзка предвиденото по силата на последното изречение на параграф 1 от член XIII на Mеждународната конвенция за опазване на рибата тон в Атлантическия океан се прилага mutatis mutandis. Датата на влизането му в сила е 30-ия ден след депозирането на последния инструмент.

      Съставено в Париж на 10 юли 1984 година.


title: 2008/780/ЕО: Решение на Съвета от 29 септември 2008 година за сключване от името на Европейската общност на Споразумението за риболов в Южния Индийски океан

text:
               9.10.2008

               BG

               Официален вестник на Европейския съюз

               L 268/27

      РЕШЕНИЕ НА СЪВЕТА

   от 29 септември 2008 година
   за сключване от името на Европейската общност на Споразумението за риболов в Южния Индийски океан
   (2008/780/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент,
   като има предвид, че:

               (1)

               Общността е компетентна да приема мерки за опазване и управление на рибните ресурси и да сключва споразумения с трети държави и международни организации.

               (2)

               Общността е договаряща страна по Конвенцията на Организацията на обединените нации по морско право, която изисква всички членове на международната общност да съдействат при управлението и опазването на морските биологични ресурси.

               (3)

               Общността и нейните държави-членки ратифицираха Споразумението за прилагане на разпоредбите на Конвенцията на Организацията на обединените нации по морско право от 10 декември 1982 г., отнасящи се до съхранението и управлението на рибните запаси, чието движение се извършва както във вътрешността, така и извън изключителните икономически зони, и на трансгранично- и далекомигриращите рибни запаси.

               (4)

               От самото начало Общността участваше в процеса на преговори относно Споразумението за риболов в Южния Индийски океан (SIOFA) и имаше активна и конструктивна роля в този процес, който доведе до приемането на споразумението в рамките на дипломатическата конференция, която се проведе в Рим на 7 юли 2006 г.

               (5)

               SIOFA бе отворено за подписване на 7 юли 2006 г. и Общността го подписа на същата дата в съответствие с Решение 2006/496/ЕО на Съвета (1).

               (6)

               Флотата на Общността извършва риболов в обхванатия от споразумението район и има интерес да допринася ефективно за изпълнението на споразумението.

               (7)

               Поради тези причини споразумението следва да бъде одобрено,

         РЕШИ:
   Член 1
   Споразумението за риболов в Южния Индийски океан (2) се одобрява от името на Общността.
   Член 2
   Председателят на Съвета е оправомощен да определи лицето/ата, упълномощено/и да депозира/т документа за одобрение пред генералния директор на Организацията по прехрана и земеделие на Организацията на обединените нации в качеството му на депозитар в съответствие с член 25 от споразумението.

      Съставено в Брюксел на 29 септември 2008 година.

            За Съвета

            Председател

         M. BARNIER

      (1)  ОВ L 196, 18.7.2006 г., стр. 14.

      (2)  ОВ L 196, 18.7.2006 г., стр. 15.


title: Решение на Съвета от 22 декември 2004 година за сключване на споразумение между Европейската общност и Княжество Монако относно предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания

text:
Важна правна забележка

|

32005D0347

Официален вестник n° L 110 , 30/04/2005 стр. 0040 - 0041

		20041222Решение на Съветаот 22 декември 2004 годиназа сключване на споразумение между Европейската общност и Княжество Монако относно предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания(2005/347/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94, във връзка с член 300 параграф 2, първа алинея, параграф 3, първа алинея и параграф 4 от него,като взе предвид предложението на Комисията,като взе предвид становището на Европейския парламент [1]като има предвид че:(1) На 16 октомври 2001 година Съветът упълномощи Комисията да договори с Княжество Монако споразумение за гарантиране приемането от страна на Княжеството на мерки, еквивалентни на тези, които ще се прилагат в Общността за осигуряване на ефективно данъчно облагане на доходите от спестявания под формата на плащане на лихви.(2) Текстът на споразумението, който е резултат от тези преговори, съответно отразява издадените от Съвета директиви за преговаряне. Текстът е придружен от Меморандум на разбирателството между Европейската общност и Княжество Монако. И двата текста са приложени към Решение 2005/35/ЕО [2].(3) Прилагането на клаузите на Директива 2003/48/ЕО [3] зависи от прилагането, от страна на Княжество Монако, на мерките, еквивалентни на тези, съдържащи се във въпросната директива, в съответствие със сключеното споразумение между Княжеството и Европейската общност.(4) Съгласно Решение 2005/35/ЕО и предмет на приемане в по-късен момент на решение за сключване на споразумението, споразумението беше подписано от името на Европейската общност на 7 декември 2004 г.(5) Споразумението, така както и придружаващият го Меморандум на разбирателството, следва да бъдат одобрени от името на Общността.(6) Необходимо е да се осигури опростена и бърза процедура за евентуални адаптации на приложения 1 и 2 към Споразумението,РЕШИ:Член 1Споразумението между Европейската общност и Княжество Монако, което предвижда мерки, еквивалентни на тези, определени в Директива 2003/48/ЕО на Съвета, относно данъчното облагане на доходи от спестявания под формата на лихвени плащания, както и Меморандумът на разбирателството, се одобряват от името на Европейската общност.Текстът на споразумението, както и на придружаващия го Меморандум на разбирателството, са приложени към настоящото решение [4].Член 2Комисията се упълномощава да одобри от името на Общността измененията в приложенията към споразумението, които трябва да бъдат направени, за привеждането им в съответствие с информацията, отнасяща се до компетентните власти, съобщена съгласно член 5, буква а) от Директива 2003/48/ЕО, и информацията от приложението към нея.Член 3Председателят на Съвета извършва уведомяването, предвидено в член 16, параграф 1 от споразумението, от името на Общността [5].Член 4Настоящето решение се публикува в Официален вестник на Европейския съюз.Съставено в Брюксел на 22 декември 2004 година.За СъветаПредседателC. Veerman[1] Становище от 2 декември 2004 г. (все още непубликувано в Официален вестник).[2] ОВ L 19, 21.1.2005 г., стр. 53.[3] ОВ L 157, 26.6.2003 г., стр. 38. Директива, последно изменена с Директива 2004/66/ЕО (ОВ L 168, 1.5.2004, стр. 35).[4] ОВ L 19, 21.1.2005 г., стр. 55.[5] Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.--------------------------------------------------


title: 2008/846/ЕО: Решение на Съвета от 4 ноември 2008 година за назначаване на член от Италия в Комитета на регионите

text:
               12.11.2008

               BG

               Официален вестник на Европейския съюз

               L 301/12

      РЕШЕНИЕ НА СЪВЕТА

   от 4 ноември 2008 година
   за назначаване на член от Италия в Комитета на регионите
   (2008/846/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Италия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               След изтичането на мандата на г-н Fabio GAVA се освободи едно място за член на Комитета на регионите,

         РЕШИ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:
   г-жа Maria Luisa COPPOLA, Consigliere regionale — Assessore, Regione Veneto.
   Член 2
   Настоящото решение поражда действие от датата на приемането му.

      Съставено в Брюксел на 4 ноември 2008 година.

            За Съвета

            Председател

         C. LAGARDE

      (1)  ОВ L 56, 25.2.2006 г., стр. 75.


title: Решение (ОВППС) 2015/2096 на Съвета от 16 ноември 2015 година относно позицията на Европейския съюз във връзка с Осмата конференция за преглед на Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО)

text:
               20.11.2015

               BG

               Официален вестник на Европейския съюз

               L 303/13

         РЕШЕНИЕ (ОВППС) 2015/2096 НА СЪВЕТА
   от 16 ноември 2015 година
   относно позицията на Европейския съюз във връзка с Осмата конференция за преглед на Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 12 декември 2003 г. Европейският съвет прие Стратегия на ЕС срещу разпространението на оръжия за масово унищожение, която е насочена, наред с другото, към укрепване на Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване („КБТО“), продължаване на обсъжданията относно проверката на КБТО, оказване на подкрепа за всеобщото прилагане на КБТО и нейното прилагане на национално равнище, включително със средствата на законодателството в наказателната област, както и подобряване на нейното спазване.

               (2)

               На 28 април 2004 г. Съветът за сигурност на Организацията на обединените нации („ССООН“) единодушно прие Резолюция 1540 (2004), в която разпространението на оръжия за масово унищожение и начините за доставянето им се определят като заплаха за международния мир и сигурност. Изпълнението на разпоредбите на посочената резолюция допринася за прилагането на КБТО.

               (3)

               На 26 август 1988 г. ССООН прие Резолюция 620 (1988), в която, наред с другото, генералният секретар се насърчава да извършва незабавни разследвания при наличие на твърдения за евентуална употреба на химически и бактериологични (биологични) или токсични оръжия, която е в нарушение на Протокола за забрана на употребата по време на война на задушливи, отровни и други газове и на бактериологически методи на война („Женевския протокол от 1925 г.“). На 20 септември 2006 г. Общото събрание прие Глобалната стратегия на ООН за борба с тероризма, приложена към Резолюция 60/288 от 8 септември 2006 г., съгласно която държавите-членки на Организацията на обединените нации („ООН“) насърчават генералния секретар да актуализира регистъра на експерти и лаборатории, както и техническите насоки и процедури, с които разполага, с оглед на своевременното и ефикасно разследване на предполагаема употреба.

               (4)

               На 27 февруари 2006 г. Съветът прие Съвместно действие 2006/184/ОВППС (1) във връзка с КБТО, което цели да бъде утвърден всеобщият характер на КБТО и да се окаже подкрепа за прилагането ѝ от държавите — страни по КБТО, с оглед да се гарантира, че те транспонират международните задължения по КБТО в националното си законодателство и административни мерки.

               (5)

               Наред със Съвместното действие 2006/184/ ОВППС Европейският съюз прие План за действие относно биологичното и токсичното оръжие (2), съгласно който държавите- членки, се ангажираха да предават всяка година през април на ООН декларации относно мерките за изграждане на доверие („МИД“), а на генералния секретар на ООН — списъци със съответните експерти и лаборатории с цел улесняване на евентуални разследвания на предполагаема употреба на химически и биологични оръжия.

               (6)

               На 20 март 2006 г. Съветът прие Обща позиция 2006/242/ОВППС (3) относно Шестата конференция за преглед на КБТО.

               (7)

               На 10 ноември 2008 г. Съветът прие Съвместно действие 2008/858/ОВППС (4) във връзка с КБТО, което цели да се утвърди всеобщият характер на КБТО, да се предостави подкрепа за прилагането ѝ от държавите — страни по КБТО, да се стимулира представянето на декларации от тези държави относно МИД, както и да се окаже съдействие за междусесийния процес на КБТО.

               (8)

               На 18 юли 2011 г. Съветът прие Решение 2011/429/ОВППС (5) относно позицията на Съюза във връзка със Седмата конференция за преглед на КБТО.

               (9)

               На Седмата конференция за преглед на КБТО беше взето решение мандатът на звеното за подпомагане на прилагането на КБТО (ЗПП) да бъде удължен с още пет години (2012—2016 г.), а обхватът на задачите му да бъде разширен, за да включи изпълнението на решението за създаване и администриране на базата данни за искания и предложения за помощ и улесняването на свързания с това обмен на информация между държавите — страни по КБТО, както и подкрепата по целесъобразност за изпълнението от тези държави на решенията и препоръките на Седмата конференция за преглед.

               (10)

               Седмата конференция за преглед реши Осмата конференция да се проведе в Женева не по-късно от 2016 г. и да направи преглед на действието на КБТО, като наред с другото вземе предвид:

                           i)

                           новите достижения в науката и технологиите, които имат отношение към КБТО;

                           ii)

                           напредъка, постигнат от държавите — страни по КБТО, в изпълнението на задълженията по КБТО;

                           iii)

                           напредъка в изпълнението на решенията и препоръките, съгласувани по време на Седмата конференция за преглед.

               (11)

               На 23 юли 2012 г. Съветът прие Решение 2012/421/ОВППС (6) във връзка с КБТО, което цели да се утвърди всеобщият характер на КБТО, да се предостави подкрепа за прилагането ѝ от държавите — страни по КБТО, да се стимулира представянето на декларации от тези държави относно МИД, както и да се окаже съдействие за междусесийния процес на КБТО.

               (12)

               Предвид предстоящата конференция за преглед на КБТО, която ще се проведе между ноември и декември 2016 г., е необходимо да се актуализира позицията на Съюза,

         ПРИЕ НАСТОЯЩОТО РЕШЕНИЕ:
   Член 1
   При подготовката и по време на Осмата конференция за преглед на КБТО за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване („КБТО“) Съюзът ще работи по-конкретно за това държавите — страни по КБТО, да разгледат следните приоритети:

               а)

               изграждане и поддържане на доверието в спазването на КБТО посредством набор от конкретни мерки, посочени в настоящото решение;

               б)

               подкрепа за прилагането на КБТО в национален мащаб, включително чрез по-тясно сътрудничество със заинтересовани страни от неправителствения сектор;

               в)

               подкрепа за механизма на генералния секретар на ООН за разследване на предполагаема употреба на биологични оръжия и агенти чрез по-нататъшното разработване на оперативните му възможности като средство да бъде засилено действието на членове VI и VIII от КБТО; както и

               г)

               насърчаване на всеобщото прилагане на КБТО.

         Целта на Съюза е да се направи преглед на действието на КБТО и на междусесийния процес в периода 2012—2015 г., да се насърчат конкретни дейности да се проучат възможностите за по-нататъшното ѝ укрепване. Във връзка с това Съюзът представя конкретни предложения на Осмата конференция за преглед през 2016 г. с оглед на приемането им от тази конференция.
   Член 2
   С оглед на целите, посочени в член 1, Съюзът:

               а)

               оказва съдействие за извършването на пълен преглед на действието на КБТО по време на Осмата конференция за преглед, включително на изпълнението на поетите съгласно КБТО ангажименти на държавите — страни по КБТО, както и на протичането на междусесийната програма за 2012—2015 г. и резултатите от нея;

               б)

               подкрепя нова работна програма по същество, която позволява да се преодолеят ограниченията на предходните междусесийни програми, в периода между Осмата и Деветата конференция за преглед, чрез приемане на засилени процедури за по-нататъшен напредък по тази работна програма с оглед повишаване на ефективността на КБТО;

               в)

               подкрепя организирането на Девета конференция за преглед на КБТО, която да се състои не по-късно от 2021 г.;

               г)

               изгражда консенсус с цел успешно приключване на Осмата конференция за преглед въз основа на рамката, установена от предходните конференции, и утвърждава наред с другото следните основни аспекти:

                           i)

                           макар да отчита отсъствието на този етап на консенсус относно проверките, който представлява съществен елемент на един цялостен и ефективен режим на разоръжаване и неразпространение, Съюзът работи за определяне на възможни варианти с приложение в новата междусесийна програма и периода след това, които могат да допринесат за повишаване на доверието в спазването на КБТО и за ефективното осъществяване на нейния предмет и цел; държавите — страни по КБТО, следва да могат да докажат нейното спазване наред с другото чрез интерактивен обмен на информация (като например задължителни или доброволни декларации) и повишена прозрачност по отношение на способностите, действията и дейностите си, включително доброволни и други предприети на място мерки, както е договорено; тази дейност се основава на предложенията, направени в рамките на междусесийната програма 2012—2015 г., както и на резултатите от нея;

                           ii)

                           оказването на съдействие и укрепването при необходимост на мерките за прилагане на национално равнище, включително законодателството в административната, съдебната и наказателната област, както и осъществяването на контрол върху патогенните микроорганизми и токсини в рамките на КБТО; могат да бъдат обмислени по-нататъшни действия и да бъдат взети решения относно начините и средствата за по-активно прилагане на КБТО на национално равнище: дейности по места и работа със заинтересованите страни от неправителствения сектор в национален, регионален и световен мащаб във връзка с ролята им за утвърждаване на целите на КБТО и нейното прилагане; постоянна подкрепа за приемане на подходящи стандарти за мерките за биологична безопасност и биологична сигурност; повишаване на осведомеността сред съответните професионални общности в частния и публичния сектор; програми за образование и обучение за лицата, на които е предоставен достъп до биологични агенти и токсини от обхвата на КБТО; утвърждаване на култура на отговорност сред професионалистите на национално равнище в съответните области и доброволното разработване, приемане и публикуване на кодекси на поведение; утвърждаване на спазването на задълженията по Резолюция № 1540 (2004) и Резолюция № 1673 (2006) на ССООН, когато е необходимо с цел да се премахне рискът от придобиване или използване на биологични или токсични оръжия за терористични цели, включително рискът от достъп на недържавни участници до материали, оборудване и знания, които могат да се използват за разработването и производството на биологични и токсични оръжия;

                           iii)

                           присъединяването на всички държави към КБТО, включително отправянето на призив към всички държави, които не са страни по КБТО, да се присъединят към нея без отлагане и да се ангажират правно с разоръжаването и неразпространението на биологични и токсични оръжия; до присъединяването на тези държави към КБТО те да бъдат насърчавани да участват като наблюдатели в срещите на държавите — страни по КБТО, и да прилагат на доброволна основа нейните разпоредби; и да се препоръча приемането на план за действие относно всеобщото прилагане на КБТО, който да се координира от ЗПП и да се оценява на специални сесии по време на заседанията в междусесийния период;

                           iv)

                           дейностите с цел забрана на биологичните и токсичните оръжия да се обявят за универсално обвързващо правило на международното право, включително чрез всеобщото прилагане на КБТО;

                           v)

                           усилията за повишаване на прозрачността и изграждане на доверие в спазването на КБТО, включително чрез необходими и осъществими изменения на действащите мерки за изграждане на доверие (МИД); Съюзът желае да работи за укрепването на МИД чрез определяне на мерки, които ще повишат пряката им насоченост към основните цели — прозрачността и избягването на подозрения и опасения; продължава да подкрепя доброволния процес на партньорски преглед в качеството му на ценно средство за повишаване на прозрачността между държавите — страни по КБТО, като по този начин се укрепва доверието в нейното спазване и се подобрява прилагането ѝ на национално равнище чрез обмена на най-добри практики, повишаването на осведомеността на заинтересованите страни относно изискванията по спазването и активизирането на международното сътрудничество в тази област;

                           vi)

                           повишаването на оперативните възможности на механизма на генералния секретар на ООН за разследване на предполагаема употреба на химически и биологични оръжия, включително чрез увеличаване на броя на обучените експерти, обученията и провеждането на симулационни и полеви учения. Дейностите, извършвани отделно, могат да спомогнат допълнително за засилване на действието на член VI от КБТО и косвено — на член VII;

                           vii)

                           вземането на решения за оказване на помощ и координация в контекста на член VII от КБТО със съответните организации при отправено искане от държава — страна по КБТО, в случай на предполагаема употреба на биологични или токсични оръжия, включително подобряването на националните способности за наблюдение, откриване и диагностика на заболявания, както и на системите за обществено здравеопазване, които се намират на първа линия на защита;

                           viii)

                           повишаването на прозрачността за сътрудничеството и подпомагането, свързани с член X от КБТО, и отчитането на мандата, работата и експертния опит на други международни организации; Съюзът ще продължи да подкрепя конкретното прилагане на член Х от КБТО чрез различните си програми за подпомагане и желае да продължи да работи за изграждане на общо разбиране, което представлява основата за ефективни действия в интерес на сътрудничеството за мирни цели в рамките на КБТО; могат да бъдат обмислени по-нататъшни действия и да бъдат взети решения за засилване на сътрудничеството, подпомагането и обмена в областта на биологичните науки и технологии за мирни цели в международен мащаб, както и за поощряване на изграждането на капацитет в областта на наблюдението, откриването, диагностиката и овладяването на инфекциозните болести; Съюзът ще продължи да подкрепя функционирането на наличната база данни за сътрудничеството и подпомагането и при необходимост да търси начини да бъде направена тя по-полезна; следва да бъдат подкрепяни, наред с другото, програмите за глобално партньорство на страните от Г-7, съответните програми на Съюза и целите на световната програма за сигурност на общественото здраве, които допринасят за прилагането на Международния санитарен правилник и за разоръжаването, контрола и сигурността на чувствителни материали, съоръжения и експертен опит, според случая;

                           ix)

                           подкрепа за извършването на по-чести и по-целенасочени оценки на достиженията на науката и технологиите, които могат да имат отражение върху КБТО; това може да включва откриването на постоянна консултативна длъжност в областта на науката и технологиите в рамките на ЗПП и по-съдържателен процес на преглед като централен елемент на новата междусесийна работна програма, който да обхваща събития и дейности, провеждани по по-интегриран и координиран начин от международните академии и държавите — страни по КБТО.

         Член 3
   С цел да се подобри спазването на КБТО Съюзът съдейства за повишаване на целесъобразността и изчерпателността на формулярите за мерки за изграждане на доверие (МИД) чрез:

               а)

               преглед на ежегодните МИД, представени като редовна национална декларация относно прилагането и спазването на КБТО, и по-нататъшното им разработване с тази цел;

               б)

               свеждане до минимум на евентуални сложни елементи във формулярите за МИД и отстраняване на евентуални двусмислия;

               в)

               подпомагане на ЗПП да играе по-съществена роля в подкрепа на националните точки за контакт при изготвянето на МИД чрез регионални семинари и обучения за подаване на МИД по електронен път;

               г)

               съдействие за подобряване на участието и качеството и всеобхватността на МИД чрез повишаване на функционалността на електронния инструмент за МИД и предоставянето на този инструмент, както и на наръчника за МИД, на уебсайта на КБТО на всички официални езици на ООН.

         Член 4
   В допълнение към целите, посочени в член 1, Съюзът съдейства за укрепването на ролята на ЗПП. По-конкретно Съюзът оказва подкрепа за:

               а)

               удължаване на мандата на ЗПП с още пет години;

               б)

               включване на допълнителни дейности в мандата на ЗПП в подкрепа на изпълнението на преработена и подсилена междусесийна работна програма съгласно посоченото в член 5 по-долу;

               в)

               разработване на по-ефективна система за преглед на достиженията на науката и технологиите и отражението им върху КБТО чрез създаване, наред с другото, на постоянна консултативна длъжност за връзка в областта на науката и технологиите в рамките на ЗПП;

               г)

               приемане на план за действие относно всеобщото прилагане на КБТО, който да бъде координиран от ЗПП;

               д)

               възлагане на ЗПП на роля в подкрепа на националните точки за контакт на държавите — страни по КБТО, при изготвянето и представянето на МИД съгласно посоченото в член 3;

               е)

               адекватно разширяване на сегашния персонал на ЗПП с оглед на новите цели и извършването на дейностите, посочени в настоящия член.

         Член 5
   С цел оказване на подкрепа за прегледа и укрепването на междусесийната програма Съюзът по-конкретно:

               а)

               подкрепя включването на следните теми в нова междусесийна програма или под формата на междусесийни теми, или чрез специални работни групи, или и по двата начина:

                           i)

                           прилагане и спазване на КБТО на национално равнище;

                           ii)

                           по-нататъшна работа по МИД в периода след Осмата конференцията за преглед;

                           iii)

                           подпомагане и сътрудничество в рамките на член VII от КБТО;

                           iv)

                           достижения в областта на науката и технологиите;

                           v)

                           преглед на процедурата на консултативния комитет;

                           vi)

                           всеобщо прилагане съгласно посоченото в член 6;

               б)

               подкрепя разработването на национални регулаторни рамки в областта на биологичната безопасност и биологичната сигурност; приемането и утвърждаването на подходящи стандарти за биологичната безопасност и биологичната сигурност, предназначени за лабораториите, може да способства в дългосрочен план за изпълнението от отделните държави — страни по КБТО, на задълженията по нея, макар тези стандарти по никакъв начин да не заменят режима за спазване; те могат също да се окажат полезно средство, наред с други мерки, с помощта на което да се доказва спазването на КБТО. Обсъждането на този въпрос, включително с представители на лаборатории, на асоциации в областта на биологичната безопасност и на сектора, може да е част от нова междусесийна работна програма;

               в)

               подкрепя провеждането на доброволни партньорски прегледи с участието на държави — страни по КБТО, в рамките на КБТО; целта на доброволния партньорски преглед е да се подобри прилагането на КБТО на национално равнище и да се представят уверения за нейното спазване чрез обмен на информация и повишена прозрачност по отношение например на способностите, действията и дейностите за прилагане на КБТО, както и на намеренията за нейното спазване;

               г)

               подкрепя засилването на правомощието, свързано с вземането на решения, в междусесийния процес чрез проучване на редица възможности като например ясно определени правомощия за вземане на решения в конкретни области на работа.

         Член 6
   С цел съдействие за всеобщото прилагане на КБТО Съюзът:

               а)

               подкрепя с конкретни стъпки и дейности приемането на план за действие относно всеобщото прилагане, координиран от ЗПП; планът за действие би могъл да включва прояви по места, съвместни демарши, превод на съответните документи, стимули, като обмен на информация относно предложения за съдействие; този план за действие ще бъде оценяван и при необходимост изменян на всяка среща на държавите — страни по КБТО;

               б)

               подкрепя организирането по време на междусесийния процес на специални сесии или срещи на работни групи, посветени на всеобщото прилагане на КБТО, с цел координиране на дейностите по места между различните участници и планиране на регионални инициативи.

         Член 7
   Съюзът подкрепя усилията за укрепване на механизма на генералния секретар на ООН за разследване на предполагаема употреба на химически и биологични оръжия, и по-специално за осигуряване на ефективността на разпоредбите на механизма и предприемане на практически действия с тази цел, като предоставяне на съдействие за програми за обучение, включително домакинство на учения, както и разработване на аналитична лабораторна система.
   Член 8
   Съюзът подкрепя усилията за засилване на действието на член VII от КБТО на Осмата конференция за преглед, като взема предвид полаганите в други направления усилия с цел да бъде изграден международен капацитет за реагиране на епидемии от инфекциозни болести.
   Член 9
   Действията, предприемани от Съюза за целите, посочени в настоящото решение, включват:

               а)

               предоставяне от Съюза и неговите държави-членки, въз основа на позицията, изложена в настоящото решение, на предложения за конкретни, практически и осъществими договорености за ефективно подобряване на прилагането на КБТО, които да бъдат разгледани от държавите — страни по КБТО, по време на Осмата конференция за преглед;

               б)

               когато е уместно, демарши от върховния представител или делегациите на Съюза;

               в)

               изявления на върховния представител или на делегацията на Съюза в ООН преди или по време на Осмата конференцията за преглед.

         Член 10
   Настоящото решение влиза в сила в деня на приемането му.

      Съставено в Брюксел на 16 ноември 2015 година.

            За Съвета

            Председател

         F. MOGHERINI

      (1)  Съвместно действие 2006/184/ОВППС на Съвета от 27 февруари 2006 г. за подкрепа на Конвенцията по биологичното и токсичното оръжие, в рамките на стратегията на ЕС срещу разпространението на оръжия за масово унищожаване (ОВ L 65, 7.3.2006 г., стр. 51).

      (2)  ОВ C 57, 9.3.2006 г., стр. 1.

      (3)  Обща позиция 2006/242/ОВППС на Съвета от 20 март 2006 г. относно Конференцията през 2006 година за преразглеждане на Конвенцията за биологично и токсично оръжие (КБТО) (ОВ L 88, 25.3.2006 г., стр. 65).

      (4)  Съвместно действие 2008/858/ОВППС на Съвета от 10 ноември 2008 г. в подкрепа на Конвенцията за биологично и токсично оръжие, в рамките на изпълнението на Стратегията на ЕС срещу разпространението на оръжия за масово унищожение (ОВ L 302, 13.11.2008 г., стр. 29).

      (5)  Решение 2011/429/ОВППС на Съвета от 18 юли 2011 г. относно позицията на Европейския съюз във връзка със Седмата конференция за преглед на държавите — страни по Конвенцията за забрана на разработването, производството и натрупването на запаси от бактериологични (биологични) и токсични оръжия и за тяхното унищожаване (КБТО) (ОВ L 188, 19.7.2011 г., стр. 42).

      (6)  Решение 2012/421/ОВППС на Съвета от 23 юли 2012 г. за подкрепа на Конвенцията за биологични и токсични оръжия, в рамките на стратегията на ЕС срещу разпространението на оръжия за масово унищожение (ОВ L 196, 24.7.2012 г., стр. 61).


title: Решение на Съвета от 22 декември 2003 година oтносно сключването на Споразумение за научно и технологично сътрудничество между Европейската общност и Република Тунис

text:
Важна правна забележка

|

32004D0127

Официален вестник n° L 037 , 10/02/2004 стр. 0016 - 0016 специално чешко издание глава 11 том 49 стр. 194  - 194 специално испанско издание глава 11 том 49 стр. 194  - 194 специално унгарско издание глава 11 том 49 стр. 194  - 194 специално литвийско издание глава 11 том 49 стр. 194  - 194 LV.ES глава 11 том 49 стр. 194  - 194 MT.ES глава 11 том 49 стр. 194  - 194 PL.ES глава 11 том 49 стр. 194  - 194 SK.ES глава 11 том 49 стр. 194  - 194 специално словенско издание глава 11 том 49 стр. 194  - 194

		Решение на Съветаот 22 декември 2003 годинаoтносно сключването на Споразумение за научно и технологично сътрудничество между Европейската общност и Република Тунис(2004/127/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 170, във връзка с член 300, параграф 2, първа алинея, първо изречение и член 300, параграф 3 от него,като взе предвид предложението на Комисията,като взе предвид становището на Европейския парламент [1],като имат предвид, че:(1) Комисията договори от името на Общността Споразумение за научно и технологично сътрудничество с Република Тунис.(2) Споразумението бе подписано от името на Общността на 26 юни 2003 г. в Солун при възможно сключване на по-късна дата.(3) Споразумението следва да бъде одобрено,РЕШИ:Член 1Споразумението за научно и технологично сътрудничество между Европейската общност и Република Тунис се одобрява от името на Общността.Текстът на споразумението е приложен към настоящото решение.Член 2Председателят на Съвета, от името на Общността, предава нотификациите, предвидени в член 7 от Споразумението [2].Съставено в Брюксел на 22 декември 2003 година.За СъветаПредседателA. Matteoli[1] Становище от 4 декември 2003 г. (все още непубликувано в Официален вестник).[2] Датата на влизане в сила на Споразумението ще бъде публикувана от Генералния секретариат на Съвета в Официален вестник на Европейския съюз.--------------------------------------------------


title: Решение на Комисията от 21 февруари 2012 година относно създаването на експертна група по политиката на ЕС в областта на наказателното право

text:
               23.2.2012

               BG

               Официален вестник на Европейския съюз

               C 53/9

         РЕШЕНИЕ НА КОМИСИЯТА
   от 21 февруари 2012 година
   относно създаването на експертна група по политиката на ЕС в областта на наказателното право
   2012/C 53/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В съответствие с член 67, параграф 3 от Договора Съюзът допринася за осигуряването на високо равнище на сигурност чрез мерки за предотвратяване и борба с престъпността и, ако е необходимо, чрез сближаването на наказателните законодателства.

               (2)

               В Съобщение на Комисията до Европейския парламент, до Съвета, до Европейския икономически и социален комитет и до Комитета на регионите от 20 септември 2011 г., озаглавено „Към политика на ЕС в областта на наказателното право: гарантиране на ефективно прилагане на политиките на ЕС чрез наказателното право“ (1) се набляга на значението от разработването на съгласувана и последователна политика на ЕС в областта на наказателното право, която да бъде подпомагана чрез дискусии, водени в рамките на експертна група.

               (3)

               Следователно е необходимо да се създаде група от специалисти в областта на наказателното право на ЕС и да се определят задачите и структурата ѝ.

               (4)

               Групата следва да подкрепя работата на Комисията по разработването на политика на ЕС в областта на наказателното право и да предоставя съвети по всички свързани с това въпроси. Групата следва да предоставя съвети и относно събирането на фактически доказателства, позволяващи да се прецени дали наказателноправните мерки на ЕС са от съществено значение за гарантиране на ефективното прилагане на дадена политика на Съюза.

               (5)

               Групата следва да се състои от не повече от двадесет висококвалифицирани експерти, назначени в лично качество, като се осигурява балансирано представителство от гледна точка на професионалния опит и географските региони.

               (6)

               Мандатът на членовете на групата следва да бъде тригодишен с възможност за подновяване.

               (7)

               Следва да се предвидят правила за оповестяване на информация от страна на членовете на групата.

               (8)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (2),

         ПРИЕ НАСТОЯЩОТО РЕШЕНИЕ:
   Член 1
   Предмет
   Създава се Експертна група по политиката на ЕС в областта на наказателното право, наричана по-долу „групата“.
   Член 2
   Задачи
   Задачата на групата е да съветва Комисията в областта на материалното наказателно право в контекста на разработването на политика на ЕС в областта на наказателното право. Тази задача включва по-специално предоставяне на съвети по всякакви юридически въпроси, които биха могли да възникнат в посочения контекст, и е свързана също така със събирането на фактически доказателства, позволяващи да се прецени дали наказателноправните мерки на ЕС са от съществено значение за гарантиране на ефективното прилагане на дадена политика на Съюза, като се извършва консултиране със съществуващи експертни групи в засегнатите области на политиките.
   Член 3
   Консултиране
   Комисията може да се консултира с групата по всеки въпрос, свързан с разработването на политика на ЕС в областта на наказателното право.
   Член 4
   Членство — Назначаване
   1.   Групата се състои от не повече от 20 членове. Членовете са физически лица, които се назначават в лично качество.
   2.   Членовете се назначават от Генералния директор на ГД „Правосъдие“ измежду специалисти с изключително висока компетентност в областта на наказателното право. Процесът на подбор на членовете се провежда по такъв начин, че да се осигури високо ниво на експертния опит и, доколкото е възможно, подходящ баланс от гледна точка на компетентност, географски произход и пол, като се вземат предвид специфичните задачи на експертната група и търсеният вид експертен опит.
   3.   В групата се включват експерти от научни и изследователски институции, както и юристи.
   4.   Членовете се назначават в лично качество за тригодишен мандат. Приемайки да бъдат членове на групата, те поемат ангажимент да работят при условията на независимост и в обществен интерес. При възникване на конфликт на интереси във връзка с даден експерт службите на Комисията могат да изключат този експерт от групата или от конкретно нейно заседание или могат да решат, че той трябва да се въздържи от обсъждане на засегнатите въпроси от дневния ред. Членовете на групата продължават да заемат длъжността докато не бъдат заменени или до изтичане на мандата им. Мандатът им може да бъде подновяван.
   5.   Членовете, които повече не могат да участват ефективно в работата на групата, които подадат оставка или не отговарят на условията по параграф 3 от настоящия член или по член 339 от Договора, могат да бъдат заменени за остатъка от мандата им.
   6.   Имената на членовете се публикуват в регистъра на експертните групи към Комисията и други подобни органи (наричан по-нататък „регистърът“) и на уебсайта на Генерална дирекция „Правосъдие“. Личните данни на членовете се събират, обработват и публикуват в съответствие с Регламент (ЕО) № 45/2001.
   Член 5
   Дейност
   1.   Групата се председателства от представител на Комисията.
   2.   Със съгласието на Комисията могат да бъдат създавани подгрупи за разглеждане на конкретни въпроси съгласно мандат, изготвен от групата. Такива подгрупи се разпускат веднага след изпълнение на техния мандат.
   3.   Представителят на Комисията може да покани външни експерти със специфични познания и опит по въпрос от дневния ред да участват в работата на групата или подгрупата на ad hoc основа. Освен това представителят на Комисията може да даде статут на наблюдатели на физически лица, на организации съгласно правило 8, параграф 3 от хоризонталните правила за експертните групи и на страни кандидатки.
   4.   Членовете на групата, както и поканените експерти и наблюдателите, спазват задълженията за запазване на професионалната тайна, предвидени в Договорите и правилата за тяхното прилагане, както и правилата на Комисията относно сигурността, свързани със защитата на класифицираната информация на ЕС, предвидени в приложението към Решение 2001/844/ЕО, ЕОВС, Евратом на Комисията (3). Ако тези задължения не бъдат спазени, Комисията може да предприеме целесъобразни мерки.
   5.   Комисията осигурява секретариата на групата.
   6.   Групата може да приеме свой процедурен правилник въз основа на стандартния процедурен правилник за експертните групи.
   7.   Комисията публикува съответната информация за извършваните от групата дейности, като я включва в регистъра или чрез връзка от регистъра към специален уебсайт.
   Член 6
   Разходи за заседанията
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на членовете на групата, направени във връзка с нейната дейност, се възстановяват от Комисията в съответствие с действащите в нея разпоредби.
   3.   Посочените разходи се възстановяват в рамките на наличните бюджетни кредити, отпуснати по годишната процедура за разпределение на ресурсите.
   Член 7
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 21 февруари 2012 година.

            За Комисията

         Viviane REDING

            Заместник-председател

      (1)  СОМ(2011) 573 окончателен.

      (2)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (3)  Решение на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).


title: Решение на Съвета от 26 февруари 2001 година относно подписването, от името на Европейската общност, на Споразумение под формата на меморандум за разбирателство между Европейската общност и Демократична социалистическа република Шри Ланка относно мерките в областта на пазарния достъп за текстилни изделия и облекла и разрешаването на неговото временно прилагане

text:
Важна правна забележка

|

32001D0214

Официален вестник n° L 080 , 20/03/2001 стр. 0011 - 0011 специално чешко издание глава 11 том 36 стр. 259  - 259 специално испанско издание глава 11 том 36 стр. 259  - 259 специално унгарско издание глава 11 том 36 стр. 259  - 259 специално литвийско издание глава 11 том 36 стр. 259  - 259 LV.ES глава 11 том 36 стр. 259  - 259 MT.ES глава 11 том 36 стр. 259  - 259 PL.ES глава 11 том 36 стр. 259  - 259 SK.ES глава 11 том 36 стр. 259  - 259 специално словенско издание глава 11 том 36 стр. 259  - 259

		20010226Решение на Съветаот 26 февруари 2001 годинаотносно подписването, от името на Европейската общност, на Споразумение под формата на меморандум за разбирателство между Европейската общност и Демократична социалистическа република Шри Ланка относно мерките в областта на пазарния достъп за текстилни изделия и облекла и разрешаването на неговото временно прилагане(2001/214/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него, във връзка с член 300, параграф 2, първа и втора алинея от него,като взе предвид предложението на Комисията,като има предвид, че:(1) Комисията е договорила от името на Общността двустранно споразумение под формата на меморандум за разбирателство относно търговия с текстилни изделия с Шри Ланка.(2) Споразумението под формата на Меморандум за разбирателство бе парафирано на 5 декември 2000 г.(3) Споразумението под формата на Меморандум за разбирателство следва да бъде подписано от името на Общността.(4) За да се позволи натрупването на облагите от него и за двете страни веднага след съответните нотификации пред СТО, е необходимо въпросното споразумение да се прилага временно считано от 1 декември 2000 г. в очакване на завършването на съответната процедура за неговото официално сключване, подлежащо на реципрочност,РЕШИ:Член 1Председателят на Съвета е оправомощен да посочи лицата, упълномощени да подпишат, от името на Европейската общност, Споразумението под форма на меморандум за разбирателство относно търговията с текстилни изделия с Шри Ланка, като негово сключване е възможно да се осъществи по-късноТекстът на споразумението е приложен към настоящото решение.Член 2При спазване на условията за реципрочност, Споразумението под форма на меморандум за разбирателство се прилага временно от 1 декември 2000 г., като се очаква завършването на процедурите за неговото официално сключване.Член 31. Комисията, в съответствие с процедурата, уредена в член 17 от Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни [1], може да модифицира прилагането на системата за двойна проверка за някои продукти, след консултации с Шри Ланка според точка 7 от Меморандума за разбирателство.2. Комисията прилага отново режима на квоти, в случай на невъзможност от страна на Шри Ланка да изпълни задълженията, обхванати от точки 2 и 6 от Меморандума за разбирателство в съответствие с процедурата, уредена в член 17 от Регламент (ЕИО) № 3030/93.Съставено в Брюксел на 26 февруари 2001 година.За СъветаПредседателA. Lindh[1] ОВ L 275, 8.11.1993. Регламент, последно изменен с Регламент (ЕО) № 824/97 на Съвета (ОВ L 119, 8.5.1997 г., стр. 1).--------------------------------------------------


title: 2009/82/ЕО, Евратом: Решение на Съвета и на Комисията от 18 декември 2008 година относно сключване на Протокол към Споразумението за партньорство и сътрудничество между Европейските общности и техните държави-членки, от една страна, и Киргизката република, от друга страна, за да се вземе предвид присъединяването на Република България и Румъния към Европейския съюз

text:
               30.1.2009

               BG

               Официален вестник на Европейския съюз

               L 26/5

      РЕШЕНИЕ НА СЪВЕТА И НА КОМИСИЯТА

   от 18 декември 2008 година
   относно сключване на Протокол към Споразумението за партньорство и сътрудничество между Европейските общности и техните държави-членки, от една страна, и Киргизката република, от друга страна, за да се вземе предвид присъединяването на Република България и Румъния към Европейския съюз
   (2009/82/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   КОМИСИЯТА НА ЕВРОПЕЙСКИТЕ ОБЩНОСТИ,
   като взеха предвид Договора за създаване на Европейската общност, и по-специално член 44, параграф 2, член 47, параграф 2, последно изречение, и член 55, член 57, параграф 2, член 71, член 80, параграф 2, членове 93, 94, 133 и 181а във връзка с член 300, параграф 2, второ изречение и параграф 3, първа алинея от него,
   като взеха предвид Договора за създаване на Европейската общност за атомна енергия, и по-специално член 101, втора алинея от него,
   като взеха предвид Акта за присъединяване на България и Румъния, и по-специално член 6, параграф 2 от него,
   като взеха предвид предложението на Комисията,
   като взеха предвид становището на Европейския парламент (1),
   като взеха предвид одобрението на Съвета в съответствие с член 101 от Договора за създаване на Европейската общност за атомна енергия,
   като имат предвид, че:

               (1)

               Протоколът към споразумението за партньорство и сътрудничество между Европейските общности и техните държави-членки, от една страна, и Киргизката република, от друга страна, за да се вземе предвид присъединяването на Република България и Румъния към Европейския съюз бе подписан от името на Европейската общност и нейните държави-членки на 11 юни 2008 г. в съответствие с Решение 2008/628/ЕО на Съвета (2).

               (2)

               До момента на влизането му в сила протоколът се прилага временно от 1 януари 2007 г.

               (3)

               Протоколът следва да бъде сключен,

         РЕШИХА:
   Член 1
   Протоколът към Споразумението за партньорство и сътрудничество между Европейските общности и техните държави-членки, от една страна, и Киргизката република, от друга страна, за да се вземе предвид присъединяването на Република България и Румъния към Европейския съюз (3) се одобрява от името на Общността, Европейската общност за атомна енергия и държавите-членки.
   Член 2
   От името на Общността и нейните държави-членки председателят на Съвета извършва нотификацията, посочена в член 3 от протокола. Същевременно председателят на Комисията извършва такава нотификация от името на Европейската общност за атомна енергия.

      Съставено в Брюксел на 18 декември 2008 година.

            За Съвета

            Председател

         M. BARNIER

            За Комисията

         José Manuel BARROSO

            Председател

      (1)  Становище, представено на 2 септември 2008 г. (все още непубликувано в Официален вестник).

      (2)  ОВ L 205, 1.8.2008 г., стр. 40.

      (3)  ОВ L 205, 1.8.2008 г., стр. 42.


title: 2009/672/ЕО: Решение на Европейския парламент от 23 април 2009 година относно приключването на сметките на Европейската агенция за възстановяване за финансовата 2007 година

text:
               26.9.2009

               BG

               Официален вестник на Европейския съюз

               L 255/179

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Европейската агенция за възстановяване за финансовата 2007 година
   (2009/672/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за възстановяване за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейската агенция за възстановяване за финансовата 2007 година, придружен от отговорите на Агенцията (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (4), и по-специално член 8 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол (A6-0169/2009),

               1.

               Отбелязва, че окончателните годишни отчети на Европейската агенция за възстановяване са приложени към доклада на Сметната палата.

               2.

               Одобрява приключването на сметките на Европейската агенция за възстановяване за финансовата 2007 година.

               3.

               Възлага на своя председател да предаде настоящото решение на директора на Европейската агенция за възстановяване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 13.

      (2)  ОВ C 311, 5.12.2008 г., стр. 42.

      (3)  ОВ L 248, 16.9.2002 г., стр. 1.

      (4)  ОВ L 306, 7.12.2000 г., стр. 7.

      (5)  ОВ L 357, 31.12.2002 г., стр. 72.


               30.12.2015

               BG

               Официален вестник на Европейския съюз

               C 440/116

         P7_TA(2013)0015
   Изменение на Правилника за дейността на Европейския парламент относно определянето на поредността на старшинството на заместник-председателите, избрани чрез акламация
   Решение на Европейския парламент от 16 януари 2013 г. относно изменението на член 15, параграф 2 от Правилника за дейността на Европейския парламент относно определянето на поредността на старшинството на заместник-председателите, избрани чрез акламация (2012/2020(REG))
   (2015/C 440/22)

      Европейският парламент,

               —

               като взе предвид писмото на своя председател от 3 септември 2010 г.,

               —

               като взе предвид тълкуването на член 13, параграф 1 от Правилника, прието от комисията по конституционни въпроси на 15 юни 2011 г. и обявено на пленарно заседание на 22 юни 2011 г.,

               —

               като взе предвид членове 211 и 212 от своя правилник,

               —

               като взе предвид доклада на комисията по конституционни въпроси (A7-0412/2012),

               1.

               Реши да внесе в своя правилник следното изменение;

               2.

               Напомня, че настоящото изменение влиза в сила на първия ден от следващата месечна сесия;

               3.

               Възлага на своя председател да предаде за сведение настоящото решение на Съвета и на Комисията.

      Изменение 1

      Правилник за дейността на Европейския парламент

      Член 15 — параграф 2 — алинея 2

                  Текст в сила

                  Изменение

               Когато заместник-председателите
                     не
                   са били избрани чрез тайно гласуване
                     , старшинството се определя от поредността, в която имената им са били прочетени от председателя
                  .

               Когато заместник-председателите са били избрани чрез
                     акламация, старшинството се определя с
                   тайно гласуване.


title: 2014/563/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2012 година

text:
               5.9.2014

               BG

               Официален вестник на Европейския съюз

               L 266/165

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Центъра за преводи за органите на Европейския съюз за финансовата 2012 година
   (2014/563/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Центъра за преводи за органите на Европейския съюз за финансовата 2012 година,

               —

               като взе предвид доклада на Сметната палата относно годишните отчети на Центъра за преводи за органите на Европейския съюз за финансовата 2012 г., придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (4), и по-специално член 14 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0205/2014),

               1.

               Одобрява приключването на сметките на Центъра за преводи за органите на Европейския съюз за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.